अति सक्रिय मूत्राशय या असंयम मूत्र एक ऐसी समस्या है, जिससे ग्रसित होने की कल्पना कोई पुरुष या महिला नहीं करना चाहती, बावजूद इसके तक़रीबन 11-16 फ़ीसदी पुरुष वृद्धावस्था में इस समस्या से पीड़ित हो ही जाते हैं. इस समस्या के पीछे बढ़ा हुआ प्रोस्टेट भी ज़िम्मेदार हो सकता है. दरअसल, बढ़ा हुआ प्रोस्टेट मूत्राशय की मांसपेशियों और नसों को क्षति पहुंचाकर मूत्र के प्रवाह को बाधित करता है, लेकिन लाइफस्टाइल में सकारात्मक बदलाव, दवाइयों और सर्जरी की मदद से इस स्थिति पर काफ़ी हद तक काबू पाया जा सकता है.